Бу-Краа
Бу-Краа – дүйнөдөгү фосфорит чыккан ири кендердин бири. Батыш Сахаранын түндүгүндө. Чөкмө тектерде пайда болгон. Фосфориттер бүртүкчөлүү. 1975-жылдан казып алынат. Запасы 10 млрд тонна (чалгындалганы 2,2 млрд тонна). Кендеги Р205 кондициялык өлчөмү 30–33%. 1979-ж. 0,4 млн тонна Р2О5 казып алынган. 
Кен байлыктар

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4